b'\n_START_ARTICLE_\nMauri Sirn\xc3\xb6\n_START_PARAGRAPH_\nMauri Sirn\xc3\xb6 (31. toukokuuta 1939 Lepp\xc3\xa4virta \xe2\x80\x93 5. joulukuuta 1997 Teisko) oli suomalainen Tampereella asunut toimittaja ja kunnallisneuvos._NEWLINE_Mauri Sirn\xc3\xb6 opiskeli Neuvostoliitossa 1961\xe2\x80\x931962. H\xc3\xa4n oli H\xc3\xa4meen Yhteisty\xc3\xb6-lehden kulttuuritoimittajana vuoteen 1971 saakka jolloin h\xc3\xa4n siirtyi SKP:n linjaerimielisyyksien vuoksi Kansan Uutiset-lehden toimittajaksi. Sirn\xc3\xb6 oli Kansan Uutiset-lehden Tampereen aluetoimittajana ja lehden kolumnistina vuoteen 1991 saakka. H\xc3\xa4n oli Tampereen kaupunginvaltuuston j\xc3\xa4senen\xc3\xa4 28 vuoden ajan 1968\xe2\x80\x931996. Mauri Sirn\xc3\xb6 hukkui pilkkimatkallaan Teiskossa joulukuun alussa 1997. _NEWLINE_Taiteen edist\xc3\xa4miskeskuksen johtaja ja Vasemmistoliiton entinen kansanedustaja Minna Sirn\xc3\xb6 on Mauri Sirn\xc3\xb6n tyt\xc3\xa4r.'